Flagmanas

Flagmanas (, iš vlag 'vėliava' + man 'žmogus') – karininkas, kurio karinis laipsnis ir pareigos suteikia teisę iškelti tarnybinę vėliavą, nurodančią jo pareigas.
Paprastai flagmanai yra laivyno karininkai (admirolai, kai kuriuose laivynuose – ir komodorai), vadovaujantis laivynui ar laivų junginiui. Admirolo vado pareigos suteikia teisę laive iškelti tarnybinę vėliavą, nurodančią jo pareigas.
Anglų kalboje yra terminas flag ranks, kuris žymi visus karinius laivyno laipsnius, suteikiančius teisę į vėliavą. Angliškas flag officer paprastai naudojamas kalbant apie laivyno karininkus.

Kai kuriose valstybėse (pvz., JAV) vėliavos teisę turi ir kitų ginkluotųjų pajėgų dalių (armijos, KOP, jūrų pėstininkų korpuso) aukštieji karininkai.

TSRS 1935–1940 m. flagmanai buvo karo jūrininkų kariniai laipsniai, 1940 m. pakeisti admirolų laipsniais.

Kartu veikiant keliems junginiams flagmanai skirstomi į vyresniuosius flagmanus (stambių junginių vadai) ir jaunesniuosius flagmanus (pavaldžių junginių vadai).

Kanada 
Kanados ginkluotosiose pajėgose flagmanai (, ) yra armijos ar KOP generolo analogas. Flagmanų laipsniai yra admirolas, viceadmirolas, kontradmirolas ir komodoras. Komodoras turi teisę ne į vėliavą, o į vimpelą (broad pennant).
Flagmano rangą patvirtina platus auksinis galionas ties munduro rankogaliu.

Didžioji Britanija 

Didžiojoje Britanijoje skiriami:
 flagmano rango karininkai (officers of flag rank) – tai kontradmirolai ir aukštesnio rango admirolai, galintys turėti teisę į vėliavą. 2006 m. D. Britanijos kariniame jūrų laivyne buvo 39 tokie admirolai.
 flagmanai (flag officers) – flagmano rango karininkai, kuriems teisė į vėliavą oficialiai suteikta. Pavyzdžiui, karinio laivyno vyriausias vadas turi teisę iškelti savo rango vėliavą karo laive, kuriame yra, ar krante, kur yra. Tuo tarpu jo štabo viršininkas kontradmirolas teisės į vėliavą neturi, jis tėra flagmano rango karininkas.
Anksčiau tokio griežto skirstymo nebuvo.

Flagmanų (flag officers) analogai armijoje ir jūrų pėstininkuose vadinami general officers, o Karinėse oro pajėgose – air officers.

JAV 
1857 m. JAV kongresas sukūrė rangą flag officer (flagmanas), kurį gaudavo vyriausieji karinio laivyno kapitonai, paskirti vadovauti eskadrai (ne tik savo laivui). JAV Pilietinio karo metu konfederatų karinis laivynas irgi vartojo šį terminą.
XIX a. JAV flagmano rangas buvo laikinas – teisę į jį turėdavo tol, kol vadovaudavo eskadrai. Tai buvo rangas, griežtai susietas su eskadros vado pareigomis. Rangas tapo pasenusiu, kai tokiems karininkams ėmė suteikinėti komodoro (commodore) laipsnį. Tik 1862 m. JAV kongresas laivyne įvedė admirolų laipsnius. Terminas flag officer laivyne dabar reiškia laivyno admirolus.

JAV terminas flag officer paprastai reiškia ir bet kokį generolo rango karininką (0-7 rangas ar aukštesnis) JAV armijoje, KOP ir Jūrų pėstininkų korpuse. JAV generolai turi teisę iškelti savo kaip vado vėliavą.
Flag officerlaipsnio ne laivyno karininkai savo vėliavas gali iškelti virš savo štabo, laivo ar antžeminės transporto priemonės. Vėliavą iškelia štabe ar transporto priemonėje esantis aukščiausio rango flag officer.

Kariniai laipsniai